Efterforskningen er nu så langt, at man har sikret alles forklaringer og kun venter på de tekniske undersøgelser. De tre er mistænkt for at være blandet ind i et slagsmål, der endte med, at en 20-årig fra Frederikshavn blev stukket. Den ene af dem har erkendt, at han stak ud med en kniv. Men sagen tog en drejning torsdag, hvor politiet forsøgte at få den 20-årige fængslet. Det er nemlig kommet frem, at han muligvis var den første til at svinge kniven og altså både er offer og gerningsmand på samme tid. Dommeren løslod ham dog, da han ikke fandt beviserne stærke nok. Den 20-årige nægtede, at have stukket med kniv. /ritzau/

Referat:
Politiet i Nordjylland løslod fredag tre unge mænd, der har været sigtet i en knivstikkersag fra Jomfru Ane Gade i Aalborg nytårsnat.